Moliya vazirligi ish haqi to`lovlarining to`lanish ahvoli bo`yicha axborot berdi

Moliya vazirligi tomonidan 2018 yil aprel oyining ikkinchi yarmi (oyning dastlabki birinchi 5 ish kuni) uchun ish haqlari to`lanishi yuzasidan tizimli monitoring o`tkazildi. 
Uning natijalariga ko`ra, joriy yilning 1 may kuni Moliya vazirligi tomonidan quyi moliya organlariga byudjet tashkilotlari ishchilarining ish haqi to`lovlarini o`z vaqtida to`lanishini ta`minlash maqsadida 573,4 mlrd so`m miqdorida maqsadli mablag`lar ajratildi. Bu haqda vazirlik axborot xizmati xabar bergan.
Hududiy g`azna hisob raqamlarida ish haqi to`lovlarini o`z vaqtida va to`liq to`lanishi uchun etarli miqdorda mablag`lar shakllantirilgan. Shu bilan birga, byudjet tashkilotlari rahbarlari va bosh hisobchilari tomonidan g`aznachilik organlariga taqdim etilgan to`lov hujjatlari asosida joriy yilning 5 may sanasiga aprel oyining 2 yarmi uchun ish haqi pullarini to`lanishi respublika bo`yicha 96,1 foizni tashkil etdi. 
Jumladan, hududlar kesimida:
Qoraqalpog`iston Respublikasi byudjeti - 100,0%Andijon viloyati byudjeti - 100,0%Buxoro viloyati byudjeti - 93,2%Jizzax viloyati byudjeti - 90,4%Qashqadaryo viloyati byudjeti - 98,2%Navoiy viloyati byudjeti - 93,8%Namangan viloyati byudjeti - 97,5%Samarqand viloyati byudjeti - 92,5%Surxondaryo viloyati byudjeti - 100,0%Sirdaryo viloyati byudjeti - 97,9%Toshkent viloyati byudjeti - 98,0%Farg`ona viloyati byudjeti - 91,9%Xorazm viloyati byudjeti - 99,3%Toshkent shahri byudjeti - 96,5%Jami - 96,1%
Bunda Moliya vazirligi tomonidan respublika byudjeti byudjet tashkilotlarida ish haqi to`lanishi 86,6%ni tashkil etgan.
Moliya vazirligi va uning hududiy boshqarmalari tomonidan byudjet tashkilotlarining ish haqi to`lovlari 5 ish kunidan kechiktirmay to`lanishi bo`yicha chora-tadbirlar amalga oshirilmoqda va tegishli to`lov hujjatlarini g`aznachilik organlariga o`z vaqtida taqdim etilishi yuzasidan tegishli tarmoq vazirliklar hamda byudjet tashkilotlariga amaliy yordam ko`rsatish ishlari olib borilmoqda.